પ્રોવિઝન સ્ટોર ધરાવતા પિતા શૈલેશકુમાર રમણલાલ શાહે પોતાની બન્ને દીકરીઓના દીક્ષા લેવાના નિર્ણય પ્રત્યે ખુશી વ્યક્ત કરતાં કહ્યું હતું કે ‘શરૂઆતમાં અમે બહુ ખચકાટ અનુભવી રહ્યા હતા. કોઈ મા-બાપ પોતાની બન્ને દીકરીઓેને પોતાનાથી દૂર ન કરી શકે એટલે બન્ને દીકરીઓના દીક્ષા લેવાના નિર્ણયને ગાંડપણ ગણાવી અમે તેમને બહુ સમજાવી હતી. પરિવારના વડીલોએ પણ બન્નેને ખૂબ સમજાવી હતી, પણ તેઓ ટસની મસ નહીં થઈ અને તેમના મક્કમ ઇરાદાને જોતાં અમે છેવટે તેમને રાજીખુશીથી દીક્ષા લેવા માટે સંમતિ આપી હતી.’